《玉霄峰》
宋代·胡融

青冥玉霄顶，静夜无纤埃。
手携赤松子，拂石坐苍苔。
众瓢呼海月，长蜡贯金罍。
挂剑桂树枝，洗手天河洄。
我欲铲崖嶂，涉海登蓬莱。
要观中州碑，鼓枻云涛堆。
风波虽可越，长鲸正崔嵬。

作者简介：胡融，字小瀹，号四朝老农，宁海（今属浙江）人（《天台续集别编》卷四）。与李揆同时，生平不详。今录诗十四首。